**МЕМОРАНДУМ ЗА СОРАБОТКА И ПРИСТАПУВАЊЕ**

**кон**

**Советот на Националната платформа за женско претприемништво**

**Преамбула**

1. Националната платформа за женско претприемништво, во натамошниот текст НПЖП иницирана и предводена од Здружението на бизнис жени во соработка со Сојуз на стопански комори на Македонија, Националната федерацијата на фармери и Фондација за менаџмент и индустриско истражување, а кофинансирана од ИПА Програмата на ЕУ за Граѓанско општество и медиуми.

2.  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**(во понатамошниот текст Членката)**,** со седиште на\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, застапуван од \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Член 1**

**Предговор**

Националната платформа за женско претприемништво е доброволно, неформално обединување на активни актери од граѓанскиот сектор, креатори на политики и релевантни институции што дејствуваат во областите на женското претприемништво. Платформата се формира од постојниот Национален совет за претприемништво на жените (НСЖП), кој делува на ниво на национална политика и Платформата за јакнење на жените во претприемништвото. Овие структури како основа за поставување на Националната платформа за женско претприемништво (НПЖП) во корист на понатамошно економско зајакнување на жените и зголемување на нивното учество во процесите на јавна политика и на национално и на локално ниво. Организациите кои членуваат во НПЖП ќе добијат можност да придонесат кон подобра координација на активностите поврзани со прашањата на женското претприемништво, да создадат синергија на квалитет и влијание на силно застапување на интересите на жените претприемачи пред засегнатите страни на законодавната и извршната власт, вмрежување на жените претприемачи на национално и меѓународно ниво, да мониторираат документи за женското претприемништво и легислатива, да споделуваат и изготвуваат едукативни програми и канали на информирање на битни настани во областа на женското претприемништво како и да промовираат примери на добри

практики.

При дизајнирање на структурата на управување на НПЖП се користи четирислоен пристап: 1) Совет на НПЖП, 2) Оперативните групи 3) Хабови за координација на активности на регионално ниво; и 4) поширока заедница на НПЖП. Советот е највисока структура на управување составен од лимитиран број на членови кои имаат највисоко влијание во адресираните области.

**Член 2**

**Предмет**

Предмет на овој Меморандум е зачленување на \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ во Советот на НПЖП.

**Член 3**

**Зачленување, исклучување и престанок на членувањето во Советот на НСЖП**

* Членувањето во Советот на НПЖП е доброволно
* Секоја граѓанска организација која дејствува во областа на претприемништво може да биде членка на Советот на НПЖП
* Во Советот на НПЖП може да членуваат и коморските организации
* Советот на НПЖП води евиденција на членовите
* Зачленување во Советот на НПЖП се врши со потпишување на Меморандум за соработка и пристапување и со усвојување на Етичкиот кодекс на НПЖП
* Членството во НПЖП може да заврши со:
1. Доброволно напуштање (членките на НПЖП можат во секое време да истапат од неа, со писмена изјава),
2. Исклучување (доколку членките делуваат спротивно на интересите на НПЖП и го нарушуваат угледот)

Одлука за исклучување носи Претседателството.

**Член 4**

**Права, обврски, одговорности и бенефиции на членките на Советот на НПЖП**

Членките на Советот на НПЖП ги имаат следните права, обврски и одговорности:

* Сите членови на Советот на НПЖП се членови на Собранието
* Право на учество и право на глас на состаноците на Советот НПЖП
* Да бидат навремено и објективно информирани за активностите на НПЖП
* Да бидат информирани и да помагаат во работата на НПЖП
* Да ја унапредуваат работата и да придонесуваат за угледот на НПЖП
* Да го почитуваат Етичкиот кодекс на Советот на НПЖП
* Да предлагаат планови и активности за остварување на целите на НПЖП
* Да придонесуваат во развојот на НПЖП

Членките на Советот на НПЖП ќе ги добијат следните бенефиции:

* Зголемување на видливоста на Членката на локално, регионално и национално ниво
* Дистрибуција на соопштенија и активности на Членката до поширок круг на публика преку веб алатки, информативни билтени и изданија, мобилна апликација, портал, радио и поткасти на НПЖП
* Промоција на активностите на Членката преку учество на настани организирани од НПЖП
* Учество во работата на Советот преку НПЖП преку давање соодветни сугестии при дефинирањето конкретни иницијативи и активности
* Учество во обуки и други активности кои НПЖП ги организира
* Користење и споделување на ресурси за трансфер на знаење преку веб порталот и мобилната апликација на НПЖП

**Член 5**

**Права, обврски и одговорности на Советот на НПЖП**

Советот на НПЖП ги има следниве права, обврски и одговорности:

* Да комуницира редовно со Членките за изнаоѓање заеднички начин за подобрување на информираноста од областа на женско претприемништво
* Да преземе активности за креирање дијалог и партнерство помеѓу Членките со цел исполнување на мисијата на постоење на НПЖП
* Да ја прифати секоја заинтересирана организација/институција која ги исполнува условите за зачленување како рамноправна Членка во НПЖП
* Да обезбеди највисоко ниво на заштита на приватноста и чување доверливи информации на секоја Членка
* Да преземе иницијатива да ги обедини и засили активностите на членките за подобрување на реформскиот процес на женско претприемништво
* Да креира и споделува материјали и алатки за едукација и градење на капацитети на Членките
* Да обезбеди обуки за градење на капацитетите на Членките
* Да ги објави на својот портал и да ги промовира сите активности од областа на женско претприемништво кои Членката сака да ги сподели

**Советот на НПЖП за женско претприемништво е заеднички договор меѓу учесниците и е заснована на принципи на партнерство и слободна волја, без конкуренција на организациите потписнички на овој меморандум.**

**Членка на Советот на Националната платформа**

**за женско претприемништво**

**Организација**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Скопје, \_\_\_\_\_\_\_ (датум)